Roskomnadzor

Roskomnadzor (Russies:  Роскомнадзор) of die Federale Diens vir die toesig oor Kommunikasie, Inligtingstegnologie en Massamedia (Russies: Федеральная служба по надзору в сфере связи, информационных технологий и массовых коммуникаций) is 'n Russiese regeringsinstansie. Die organisasie se verantwoordelikheidsterreine sluit in elektroniese media, massakommunikasie, inligtingstegnologie en telekommunikasie, toesig oor wetsnakoming, die beskerming van die vertroulikheid van persoonlike data wat verwerk word, en die organisering van die gebruik van die radiofrekwensiediens.

Geskiedenis
In Maart 2007 het die owerheid se voorganger, op daardie stadium  'n onderafdeling van die Kultuurministerie van Rusland genaamd die Russiese Federale Toesigdiens vir Nakoming van die Wetgewing in Massamedia en Beskerming van Kulturele Erfenis (Rosokhrankultura), die Kommersant-koerant gewaarsku dat dit nie die Nasionaal-Bolsjewistiese Party moet noem in die publikasie nie, aangesien die party amptelike registrasie geweier is. 

Hierdie Federale Diens vir die toesig oor Kommunikasie, Inligtingstegnologie en Massamedia is in Mei 2008 herstig. Resolusie nr. 419 wat die organisasie se stigting magtig is op 6 Februarie 2008 aanvaar., bl. 2

In Desember 2019 het die media die diens se keuse van kundiges gekritiseer wat ontleding van verwysde publikasies doen om hul voldoening aan regulasies te bepaal. 'n Aantal kundiges wat deur Roskomnadzor gewerf is, word geassosieer met pseudowetenskaplike en sektariese bewegings, insluitend  MIV-ontkenners, ultra-konserwatiewe, anti-inenting en alternatiewe "medisyne" aktiviste. Drie van sulke kenners—Anna Volkova, Tatyana Simonova en Elena Shabalina—het die lirieke van die gewilde rapper Egor Kreed beoordeel waarin hulle "muterende effek", "sataniese invloed" en "sielkundige oorlogvoering" gevind het.

Roskomnadzor het ook in 2019 die eerste uitgawe van die "lys van inligtingsbronne wat in die verlede onbetroubare inligting versprei het" gepubliseer, insluitend 'n aantal sosiale media-groepe en mediawebwerwe wat meestal daarvan beskuldig word dat hulle verkeerdelik oor 'n enkele voorval in Dzerzhinsk in Junie 2019 berig het. 

Ná die landwye straatbetogings in Januarie 2021 het die agentskap sewe sosiale media-maatskappye beboet omdat hulle nie pro-Aleksei Nawalni-video's verwyder het nie. "Facebook, Instagram, Twitter, TikTok, VKontakte, Odnoklassniki en YouTube sal beboet word vir nie-nakoming van vereistes om die verspreiding van oproepe na minderjariges om aan ongemagtigde saamtrekke deel te neem, te voorkom", het Roskomnadzor in 'n verklaring gesê wat op sy webwerf gepubliseer is.

Verwysing

 Eksterne skakels 

Kategorie:Menseregte
Kategorie:Rusland
Kategorie:Politiek van Rusland